Міларад Додзік

**Міларад Додзік** (;  12 сакавіка 1959, Баня Лука) — басьнійскі сэрбскі палітык, 8-ы прэзыдэнт Рэспублікі Сэрбскай (з 2022), 7-ы сэрбскі прадстаўнік Прэзыдыюму Босьніі і Герцагавіны (2018—2022), прэм’ер-міністар Рэспублікі Сэрбскай (1998—2001 і 2006—2010), прэзыдэнт Рэспублікі Сэрбскай (2010—2018).

## Жыцьцяпіс
Скончыў пачатковую школу ў Лакташы, сельскагаспадарчы тэхнікум у Бані Луцы, факультэт паліталёгіі Бялградзкага ўнівэрсытэту (1983).

У 1986—1990 — старшыня выканаўчай рады Муніцыпальнага сходу Лакташы. In 1990 на першым шматпартыйных выбарах быў абраны ў Скупшчыну Сацыялістычнай рэспублікі Босьніі і Герцагавіны.

У часе Басьнійскай вайны Міларад Додзік быў дэпутатам Народнай скупшчыны Рэспублікі Сэрбскай. Стварыў апазыцыйны да кіроўнай Сэрбскай дэмакратычнай партыі Клюб незалежных дэпутатаў у Народнай скупшчыне Рэспублікі Сэрбскай. Пасьля Дэйтанскага пагадненьня Клюб склаў аснову Партыі незалежных сацыял-дэмакратаў на чале з Додзікам. Пасьля канфлікту зь іншымі сябрамі заснаваў новую партыю — Сэрбскі народны зьвяз (СНЗ) — і стаў прэм’ер-міністрам Рэспублікі Сэрбскай, хоць ягоная партыя атрымала ў Скупшчыне толькі два месцы.

На ўсеагульных выбарах 2006 року Міларад Додзік атрымаў 46,9% галасоў, а СНЗ — 19,5%. У той час Захад разглядаў яго як дэмакратычнага палітыка, здольнага змаргіналізаваць нацыяналістычныя рухі, а таму паабяцаў эканамічную дапамогу за вяртаньне ў Рэспубліку Сэрбскую 70 тысячаў харвацкіх і басьнійскіх уцекачоў. Аднак на пасадзе прэм’ер-міністра Додзік праводзіў яшчэ большую нацыяналістычную палітыку, чым СНЗ.

На прэзыдэнцкіх выбарах 2010 року Міларад Додзік быў абраны ў першым туры.

На ўсеагульных выбарах 2018 року Міларад Додзік 53,88% галасоў быў абраны ў Прэзыдыюм Босьніі і Герцагавіны. Сьпярша прыхільнік эўраінтэграцыі, паступова Додзік схіліўся да эўраскептыцызму і крытыкі Эўразьвязу. У верасьні 2021 року выступам на Будапэшцкім дэмаграфічным саміце раскрытыкаваў Эўрапейскі Зьвяз, гомасэксуалізм і эўрапейскую міграцыйную палітыку.

1 студзеня 2017 року  ЗША ўвяла супраць Міларада Додзіка санкцыі за перашкоду Дэйтанскім пагадненьням. 5 студзеня 2022 року Ўправа зноўку ўвяла санкцыі за «дэстабілізацыю сытуацыі на заходніх Балканах». 11 красавіка 2022 санкцыі супраць Додзіка і тагачаснай прэзыдэнткі Жэлькі Цьвіянавіч увяла Вялікабрытанія.

На ўсеагульных выбарах 2022 року Міларад Додзік трэцім разам быў абраны прэзыдэнтам Рэспублікі Сэрбскай. 8 студзеня 2023 ён завочна ўзнагародзіў расейскага прэзыдэнта Ўладзімера Пуціна найвышэйшай дзяржаўнай узнагародай — ордэнам Рэспублікі Сэрбскай.

## Сям’я
Жанаты з Сьняжанай Додзік, маюць дваіх дзяцей.

## Узнагароды
* Ордэн Рэспублікі Сэрбіі
* Ордэн Рэспублікі Сэрбскай
* Ордэн Сяброўства (Расея)
* Ордэн сьвятога Савы (Сэрбія)
* Ордэн Аляксандра Неўскага (Расея)

## Крыніцы

## Вонкавыя спасылкі

Катэгорыя:Прэзыдэнты Рэспублікі Сэрбскай
Катэгорыя:Сэрбы Босьніі і Герцагавіны
Катэгорыя:Выпускнікі Бялградзкага ўнівэрсытэту
Катэгорыя:Палітыкі Босьніі і Герцагавіны
Катэгорыя:Сябры Зьвязу незалежных сацыял-дэмакратаў
Катэгорыя:Прэм’ер-міністры Рэспублікі Сэрбскай
Катэгорыя:Сябры Прэзыдыюму Босьніі і Герцагавіны
Катэгорыя:Старшыні Прэзыдыюму Босьніі і Герцагавіны
Катэгорыя:Сэрбскія нацыяналісты
Катэгорыя:Югаслаўскія баскетбалісты
Катэгорыя:Сьпіс спэцыяльна вызначаных грамадзянаў і заблякаваных асобаў